Arbeidet med kirken startet i 1956 men ble ikke realisert og fullført før i 1975. Kirken ble bygget med tanke på å fungere som et samlingspunkt for andre aktiviteter enn bare gudstjenester. I kjelleretasjen ble det bygget mange grupperom og en stue. I starten holdt speidergruppa på Langhus til i lokalene, og kirken ble også brukt som skole en periode mens Vevelstadåsen skole ble bygget ut.